b"\n_START_ARTICLE_\nAbenida Tomas Morato\n_START_SECTION_\nKasaysayan\n_START_PARAGRAPH_\nAng Abenida Tomas Morato, na ibinuksan sa publiko noong mga 1940, ay dating tinawag na Sampaloc Avenue. Pinangalanan ito dahil sa pagiging laganap ng mga punong sampalok sa kabuuan ng kalye sa mga unang taon nito. Pinaniniwalaan na itinanim nina Tomas Eduardo Morato y Bernabeu (unang alkalde ng Lungsod Quezon, 1939\xe2\x80\x931942), dating pangulo Manuel Luis Quezon, Alejandro Roces (na isang mamamahayag) ang mga nasabing puno. Subalit noong 2012, dalawang punong sampalok na lamang ang natitira, sapagkat ipinutol na ang mga puno upang mabigyang-daan sa pagtatayo ng mga espasyo pamparadahan._NEWLINE_Noong 1966, binigyan ng bagong pangalan ang abenida, mula sa unang alkalde ng Lungsod Quezon. Pagpasok ng dekada-1990, napalitan ng porma ang kalye at naging patok na lugar na may mga bar na nakalinya rito katulad ng Tia Maria's. Noong 1996, naganap sa sangandaan ng abenida sa Abenida Timog ang isa sa mga pinaka-nakakamatay na sunog sa nightklab sa kasaysayan ng Pilipinas._NEWLINE_Noong 2003, isinailalim sa isang pagsasaayos ang kalye kung saan pinaganda ang mga bangketa nito at nilagyan ng mga railing sa mga sulok nito upang maiwasan ang double parking."